Nurlanish olishning dozalarini hisobga olish yagona tizimi barpo etilmoqda

Vazirlar Mahkamasining 29.09.2021 yildagi “Nurlanish olishning individual dozalarini nazorat qilish va hisobga olish yagona davlat tizimi toʻgʻrisida”gi 613-son qarori qabul qilindi.
Nurlanish olishning individual dozalarini nazorat qilish va hisobga olish yagona davlat tizimi Oʻzbekiston Sanitariya-epidemiologik osoyishtalik va jamoat salomatligi хizmati tomonidan yuritiladi hamda uning milliy referens laboratoriyasi tarkibidagi radiologiya laboratoriyasi bazasida tashkil qilinadi.
Quyidagilarni nazarda tutuvchi tegishli Nizom tasdiqlandi:
Vazirliklar va idoralarga faoliyati davomida ionlashtiruvchi nurlanish manbalaridan foydalanuvchi tashkilotlarda 2021 yil yakuniga qadar nurlanish olishning individual dozalarini nazorat qilish va hisobga olish tizimini tashkil etish  topshirildi.
Nurlanish olishning individual dozalarini nazorat qilish va hisobga olish boʻyicha ma’lumot Sanitariya-epidemiologik osoyishtalik va jamoat salomatligi хizmatiga berib boriladi.
Hujjat Qonun hujjatlari ma’lumotlari milliy bazasida e’lon qilingan va 30.09.2021 yildan kuchga kirdi.
Lola Abduazimova.